Udkast til AFGØRELSE TRUFFET AF DET BLANDEDE EØS-UDVALG om ændring af bilag XI (tjenesteydelser på telekommunikationsområdet) og protokol 37 til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Af hensyn til retssikkerheden og ensartetheden skal Det Blandede EØS-udvalg indarbejde al relevant EF-lovgivning i EØS-aftalen så snart som muligt efter vedtagelsen.

2. Det Blandede EØS-udvalg bør derfor træffe vedlagte afgørelse om ændring af bilag XI til EØS-aftalen ved at tilføje nyligt vedtagne regler på området for tjenesteydelser på telekommunikationsområdet. Afgørelsen vedrører:

32002 D 0627: Kommissionens afgørelse 2002/627/EF af 29. juli 2002 om nedsættelse af de europæiske tilsynsmyndigheders gruppe vedrørende elektroniske kommunikationsnet og -tjenester.

3. Protokol 37 til EØS-aftalen skal udvides til at omfatte de europæiske tilsynsmyndigheders gruppe vedrørende elektroniske kommunikationsnet og -tjenester, der er nedsat ved afgørelse 2002/627/EF, og bilag XI skal ændres for at fastsætte procedurerne for samarbejdet med denne gruppe.

4. Artikel 1, stk. 3, litra a), i Rådets forordning nr. 2894/94 om visse gennemførelsesbestemmelser til EØS-aftalen, bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlige ændringer.

5. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg i januar 2004.

Udkast til AFGØRELSE TRUFFET AF DET BLANDEDE EØS-UDVALG om ændring af bilag XI (tjenesteydelser på telekommunikationsområdet) og protokol 37 til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98 og 101, og

ud fra følgende betragtninger:

(1) Bilag XI til aftalen blev ændret ved afgørelse nr. .../... truffet af Det Blandede EØS-udvalg den ... [1].

[1] EFT L ...

(2) Protokol 37 til aftalen blev ændret ved afgørelse nr. .../... truffet af Det Blandede EØS-udvalg den ... [2].

[2] EFT L ...

(3) Kommissionens afgørelse 2002/627/EF af 29. juli 2002 om nedsættelse af de europæiske tilsynsmyndigheders gruppe vedrørende elektroniske kommunikationsnet og -tjenester [3] skal indarbejdes i aftalen.

[3] EFT L 200 af 30.7.2002, s. 38.

(4) For at aftalen kan fungere tilfredsstillende, skal protokol 37 udvides til at omfatte de europæiske tilsynsmyndigheders gruppe vedrørende elektroniske kommunikationsnet og -tjenester, der blev nedsat ved afgørelse 2002/627/EF, og bilag XI skal ændres for at fastsætte procedurerne for samarbejdet med denne gruppe.

TRUFFET FØLGENDE AFGØRELSE:

Artikel 1

1. Følgende punkt indsættes efter punkt 5cg (Kommissionens afgørelse 2002/622/EF) i bilag XI til aftalen:

'5ch. 32002 D 0627: Kommissionens afgørelse 2002/627/EF af 29. juli 2002 om nedsættelse af de europæiske tilsynsmyndigheders gruppe vedrørende elektroniske kommunikationsnet og -tjenester (EFT L 200 af 30.7.2002, s. 38).

Procedurer for deltagelsen af Liechtenstein, Island og Norge i henhold til aftalens artikel 101:

Hver EFTA-stat kan i henhold til artikel 4, stk. 1, i Kommissionens afgørelse 2002/627/EF udnævne personer, som kan deltage som observatører i møderne i de europæiske tilsynsmyndigheders gruppe vedrørende elektroniske kommunikationsnet og -tjenester.

EF-Kommissionen skal i god tid informere deltagerne om gruppens mødedatoer og fremsende den relevante dokumentation.'

2. Følgende punkt indsættes i protokol 37 (der indeholder den i artikel 101 anførte liste) til aftalen:

'17. De europæiske tilsynsmyndigheders gruppe vedrørende elektroniske kommunikationsnet og -tjenester (Kommissionens afgørelse 2002/627/EF).'

Artikel 2

Teksterne til afgørelse 2002/0627/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den , forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1 [4].

[4] [Ingen forfatningsmæssige krav angivet..] [Forfatningsmæssige krav angivet.]

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den ..

På vegne af Det Blandede EØS-udvalg

Formand

Sekretærer for Det Blandede EØS-udvalg